Membere vun de Vereenten Natiounen

An de Vereenten Natioune sinn 193 Länner vertrueden.

D'UNO hat 1945 51 Grënnungslänner (an der Lëscht fett markéiert), zwee dervun, Jugoslawien an d'Tschechoslowakei, gëtt et haut net méi. Am Ënnerscheed zu der haut och net méi existenter Sowjetunioun (Sëtz vu Russland iwwerholl), gouf et bei dësen zwee, kee Staat deen als offizielle Successeur hätt kënnen asprangen.

## Aktuell Memberlänner (alphabetesch)

* Afghanistan: 19. November 1946
* Albanien: 14. Dezember 1955
* Algerien: 8. Oktober 1962
* Andorra: 28. Juli 1993
* Angola: 1. Dezember 1976
* Antigua a Barbuda: 11. November 1990
* **[[Argentinien]]**: 24. Oktober 1945
* Armenien: 2. Mäerz 1992
* Aserbaidjan: 2. Mäerz 1992
* **[[Australien]]**: 1. November 1945
* Bahamas: 18. September 1973
* Bahrein: 21. September 1971
* Bangladesch: 17. September 1974
* Barbados: 9. Dezember 1966
* **[[Belsch]]**: 27. Dezember 1945
* Belize: 25. September 1981
* Benin: 20. September 1960
* Bhutan: 21. September 1971
* **[[Bolivien]]**: 14. November 1945
* Bosnien an Herzegowina: 22. Mee 1992
* Botswana: 17. Oktober 1966
* **[[Brasilien]]**: 24. Oktober 1945
* Brunei: 21. September 1984
* Bulgarien: 14. Dezember 1955
* Burkina Faso: 20. September 1960
* Burundi: 18. September 1962
* **[[Chile]]**: 24. Oktober 1945
* **[[Volleksrepublik China|China]]**: 24. Oktober 1945 *(zanter Oktober 1971 d'Volleksrepublik China amplaz vum Grënnungsmember [[Taiwan|Republik China]], Taiwan) *
* **[[Costa Rica]]**: 2. November 1945
* **[[Dänemark]]**: 24. Oktober 1945
* Däitschland: 18. September 1973 *([[Däitschland|BRD]] an [[Däitsch Demokratesch Republik|DDR]]; nom 3. Oktober 1990 nëmme just nach d'Bundesrepublik Däitschland)*
* Commonwealth vun Dominique: 18. Dezember 1978
* **[[Dominikanesch Republik]]**: 24. Oktober 1945
* Dschibuti: 20. September 1977
* **[[Ecuador]]**: 21. Dezember 1945
* **[[Egypten]]**: 24. Oktober 1945
* Éisträich: 14. Dezember 1955
* **[[El Salvador]]**: 24. Oktober 1945
* Côte d'Ivoire: 20. September 1960
* Equatorialguinea: 12. November 1968
* Eritrea: 28. Mee 1993
* Estland: 17. September 1991
* Eswatini: 24. September 1968
* Ethiopien: 13. November 1945
* Fidschi: 13. Oktober 1970
* Finnland: 14. Dezember 1955
* **[[Frankräich]]**: 24. Oktober 1945
* Gabun: 20. September 1960
* Gambia: 21. September 1965
* Georgien: 31. Juli 1992
* Ghana: 8. Mäerz 1957
* Grenada: 17. September 1974
* **[[Griicheland]]**: 25. Oktober 1945
* **[[Vereenegt Kinnekräich|Groussbritannien an Nordirland]]**: 24. Oktober 1945
* **[[Guatemala]]**: 21. November 1945
* Guinea: 12. Dezember 1958
* Guinea-Bissau: 17. September 1974
* Guyana: 20. September 1966
* **[[Haiti]]**: 24. Oktober 1945
* **[[Holland]]**: 10. Dezember 1945
* **[[Honduras]]**: 17. Dezember 1945
* **[[Indien]]**: 30. Oktober 1945
* Indonesien: 28. September 1950 *(tëscht 1965 a 1966 net Member fir géint de Bäitrett vu Malaysien ze protestéieren)*
* **[[Irak]]**: 21. Dezember 1945
* **[[Iran]]**: 24. Oktober 1945
* Irland: 14. Dezember 1955
* Island: 19. November 1946
* Israel: 11. Mee 1949
* Italien: 14. Dezember 1955
* Jamaika: 18. September 1962
* Japan: 18. Dezember 1956
* Jordanien: 14. Dezember 1955
* Kambodja: 14. Dezember 1955
* Kamerun: 20. September 1960
* **[[Kanada]]**: 9. November 1945
* Kap Verde: 16. September 1975
* Kasachstan: 2. Mäerz 1992
* Katar: 21. September 1971
* Kenia: 16. Dezember 1963
* Kirgisistan: 2. Mäerz 1992
* Kiribati: 14. September 1999
* **[[Kolumbien]]**: 5. November 1945
* Komoren: 12. November 1975
* Demokratesch Republik Kongo: 20. September 1960 *(bis de 17. Mee 1997 ënner der Bezeechnung Zaire)*
* Republik Kongo: 20. September 1960
* Kroatien: 22. Mee 1992
* **[[Kuba]]**: 24. Oktober 1945
* Kuwait: 14. Mee 1963
* Laos: 14. Dezember 1955
* Lesotho: 17. Oktober 1966
* Lettland: 17. September 1991
* **[[Lëtzebuerg (Land)|Lëtzebuerg]]**: 24. Oktober 1945
* **[[Libanon]]**: 24. Oktober 1945
* **[[Liberia]]**: 2. November 1945
* Libyen: 14. Dezember 1955
* Liechtenstein: 18. September 1990
* Litauen: 17. September 1991
* Madagaskar: 20. September 1960
* Malawi: 1. Dezember 1964
* Malaysia: 17. September 1957 *(bis de 17. September 1957 ënner der Bezeechnung Federatioun vu Malaysien)*
* Malediven: 21. September 1965
* Mali: 28. September 1960
* Malta: 1. Dezember 1964
* Marokko: 12. November 1956
* Marshallinselen: 17. September 1991
* Mauretanien: 27. Oktober 1961
* Mauritius: 24. Abrëll 1968
* **[[Mexiko]]**: 7. November 1945
* Federéiert Staate vu Mikronesien: 17. September 1991
* Moldawien: 2. Mäerz 1992
* Monaco: 28. Mee 1993
* Mongolei: 27. Oktober 1961
* Montenegro: 28. Juni 2006
* Mosambik: 16. September 1975
* Myanmar: 19. Abrëll 1948 *(ënner der Bezeechnung Burma bäigetrueden)*
* Namibia: 23. Abrëll 1990
* Nauru: 14. September 1999
* Nepal: 14. Dezember 1955
* **[[Neiséiland]]**: 24. Oktober 1945
* **[[Nicaragua]]**: 24. Oktober 1945
* Niger: 20. September 1960
* Nigeria: 7. Oktober 1960
* Nordkorea: 17. September 1991
* Nordmazedonien: 8. Abrëll 1993
* **[[Norwegen]]**: 27. November 1945
* Oman: 7. Oktober 1971
* Osttimor: 27. September 2002
* Pakistan: 30. September 1947
* Palau: 15. Dezember 1994
* **[[Panama]]**: 13. November 1945
* Papua-Neiguinea: 10. Oktober 1975
* **[[Paraguay]]**: 24. Oktober 1945
* **[[Peru]]**: 31. Oktober 1945
* **[[Philippinnen]]**: 24. Oktober 1945
* **[[Polen]]**: 24. Oktober 1945
* Portugal: 14. Dezember 1955
* Ruanda: 18. September 1962
* Rumänien: 14. Dezember 1955
* **[[Russland]]**: 24. Oktober 1945 *(Russland huet de 14. Dezember 1991 de Sëtz vun der Sowjetunioun iwwerholl)*
* Salomon-Inselen: 19. September 1978
* Sambia: 1. Dezember 1964
* Samoa: 15. Dezember 1976
* San Marino: 2. Mäerz 1992
* São Tomé a Príncipe: 16. September 1975
* **[[Saudi-Arabien]]**: 24. Oktober 1945
* Schweden: 19. November 1946
* Schwäiz: 10. September 2002
* Senegal: 28. September 1960
* Serbien: 1. November 2000 *(Serbien huet den 3. Juni 2006 de Sëtz vu Serbien a Montenegro iwwerholl)*
* Seychellen: 21. September 1976
* Sierra Leone: 27. September 1961
* Singapur: 21. September 1965
* Simbabwe: 25. August 1980
* Slowakei: 19. Januar 1993
* Slowenien: 22. Mee 1992
* Somalia: 20. September 1960
* Spuenien: 14. Dezember 1955
* Sri Lanka: 14. Dezember 1955
* Saint Kitts an Nevis: 23. September 1983
* Santa Lucia: 18. September 1979
* Saint Vincent an d'Grenadinnen: 16. September 1980
* **[[Südafrika (Staat)|Südafrika]]**: 7. November 1945
* Sudan: 12. November 1956
* Südsudan: 14. Juli 2011
* Südkorea: 17. September 1991
* Surinam: 4. Dezember 1975
* **[[Syrien]]**: 24. Oktober 1945
* Tadjikistan: 2. Mäerz 1992
* Tansania: 14. Dezember 1961 *(als Tanganyika bäigetrueden)*
* Thailand: 16. Dezember 1946
* Togo: 20. September 1960
* Tonga: 14. September 1999
* Trinidad an Tobago: 18. September 1962
* Tschad: 20. September 1960
* Tschechien: 19. Januar 1993
* Tunesien: 12. November 1956
* **[[Tierkei]]**: 24. Oktober 1945
* Turkmenistan: 2. Mäerz 1992
* Tuvalu: 5. September 2000
* Uganda: 25. Oktober 1962
* **[[Ukrain]]**: 24. Oktober 1945 *(bis 1991 ënner der Bezeechnung Sozialistesch Sowjetrepublik Ukrain)*
* Ungarn: 14. Dezember 1955
* **[[Uruguay]]**: 18. Dezember 1945
* Usbekistan: 2. Mäerz 1992
* Vanuatu: 15. September 1981
* **[[Venezuela]]**: 15. November 1945
* Vereenegt Arabesch Emirater: 9. Dezember 1971
* **[[Vereenegt Staate vun Amerika]]**: 24. Oktober 1945
* Vietnam: 20. September 1977
* **[[Wäissrussland]]**: 24. Oktober 1945 *(bis 1991 ënner der Bezeechnung Sozialistesch Sowjetrepublik Wäissrussland)*
* Jemen: 30. September 1947
* Zentralafrikanesch Republik: 20. September 1960
* Zypern: 20. September 1960

## Historesch Memberen

### Republik China
D'Republik China war 1945 ee vun deene fënnef Staaten, déi bei de Verhandlungen iwwer d'Charta vun de Vereenten Natioune mat dobäi waren an d'UNO gegrënnt hunn. D'Land war net nëmme Grënnungsmember, mä hat och e Sëtz am Sécherheetsrot. 1949, nom chineesesche Biergerkrich, huet d'republikanesch Regierung missen op Taiwan flüchten an déi nei gegrënnt kommunistesch Volleksrepublik China huet um chineesesche Festland d'Rudder an d'Hand geholl.

D'Republik China konnt bis Oktober 1971 hire Sëtz an de Vereenten Natioune behaapten, huet dunn awer op Drock vun der UNO-Generalversammlung de Stull misse fir d'Volleksrepublik fräimaachen.

Taiwan huet spéiderhin nach e puermol probéiert der UNO nees bäizetrieden, ma ouni Succès. Obwuel d'Land net méi den Usproch huet ganz China ze representéieren, gëtt Taiwan bis haut net vun de Vereenten Natiounen als souveräne Staat, mä villméi als Deel vun der Volleksrepublik China ugesinn.

### Sowjetunioun
D'Sowjetunioun war vum 24. Oktober 1945 bis den 23. Dezember 1991 Member vun de Vereenten Natiounen. Hellegowend 1991 huet du Russland de sowjetesche Sëtz am Sécherheetsrot iwwerholl. Wärend Wäissrussland an d'Ukrain vun Ufank un eegestänneg Membere waren, ass de Rescht vun den ex-sowjetesche Republicke vun 1991 un no an no bäigetrueden.

### DDR
Déi Däitsch Demokratesch Republik (DDR) ass den 18. September 1973 gläichzäiteg mat der Bundesrepublik Däitschland (BRD) bäigetrueden. No der däitscher Reunificatioun (*Wiedervereinigung*) ass d'Bundesrepublik, zanter dem 3. Oktober 1990, den eenzegen däitschen UNO-Representant.

### Jugoslawien
Jugoslawien war vum 24. Oktober 1945 bis den 10. November 2000 UNO-Member. No hirer Opléisung huet déi nei *Federativ Republik Jugoslawien* sech dru ginn den ale jugoslawesche Sëtz einfach z'iwwerhuelen, wat awer op Säite vun der UNO refuséiert gouf. Den Numm gouf spéiderhin op Serbien a Montenegro geännert. Bosnien an Herzegowina, Slowenien a Kroatien waren du schonn zanter 8 Joer (1992 bäigetrueden) bei de Vereenten Natiounen. Nordmazedonien, deemools Mazedonien, ass 1993 bäikomm, allerdéngs - no Kloe vu griichescher Säit - ënner dem Numm *Fréier Jugoslawesch Republik Mazedonien (Former Yugoslav Republic of Macedonia)*. No der Onofhängegkeetserklärung vu Montenegro, den 3. Juni 2006 huet Serbien de Sëtz vum fréiere Staat *Serbien a Montenegro* iwwerholl. Montenegro ass zanter dem 28. Juni 2006 Member.

### Tschechoslowakei
Nodeem datt d'Tschechoslowakei, Sylvester 1992, opgehalen huet z'existéieren an et och keen offizielle Successeur gouf, hunn déi zwou nei gegrënnte Republicken Tschechien a Slowakei op en Neits misse bäitrieden.

### Sansibar an Tanganyika
Tanganyika ass der UNO de 4. Dezember 1963 bäigetrueden, Sansibar 14 Deeg méi spéit, de 16. Dezember 1963. E puer Méint drop, de 26. Abrëll 1964 goufe s'allebéid vum nei forméierten Tansania ofgeléist.

### Nord- a Südjemen
Den Nordjemen (*Yemesch Arabesch Republik*) ass de Vereenten Natiounen den 30. September 1947 an de Südjemen (*Demokratesch Volleksrepublik Jemen*) de 14. Dezember 1967 bäigetrueden. Den 2. Juni 1990 sinn déi zwee Staate fusionéiert a si zanter dem 22. Mee 1992 nëmme méi als Jemen bei der UNO representéiert.

## Observateuren an Net-Memberen
De Vatikanstad ass den eenzege souveräne Staat weltwäit deen net Member ass. Den *Hellege Stull* huet dogéint eng permanent diplomatesch Vertriedung bei de Vereenten Natiounen.

D'Exilregierung vun der West-Sahara (*[[Demokratesch Arabesch Republik Sahara]]*) gëtt zwar vun enger 70 Staaten unerkannt an ass och Member an der Afrikanescher Unioun, gouf awer bis haut net als souveräne Staat vun der UNO akzeptéiert.

D'Tierkesch Republik Nordzypern gëtt - op d'mannst um Pabeier - vun der Republik Zypern matvertrueden.

D'Cookinselen si méi e spezielle Fall. Deen u sech onofhängege Staat ass nämlech a *fräier Associatioun mat [[Neiséiland]]* a gëtt doduerch och duerch dëse bei der UNO mat representéiert.

D'Palestinensesch Autonomiegebidder (Palestina) ass zwar kee Member, krut awer de Beobachterstatus accordéiert. Observateure sinn och eng ganz Rëtsch vu Netstaatlechen Organisatiounen (z.&nbsp;B. den Internationale Kommitee vum Roude Kräiz) an aneren internationalen Organisatiounen (z.&nbsp;B. d'Europäesch Unioun).

## Um Spaweck

* Liste des États Membres de l´ONU